На основу члана 60. став 4. Закона о јавним предузећима („Службени гласник РС”, бр. 15/16 и 88/19) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О УТВРЂИВАЊУ ЕЛЕМЕНАТА ГОДИШЊЕГ ПРОГРАМА ПОСЛОВАЊА ЗА 2026. ГОДИНУ, ОДНОСНО ТРОГОДИШЊЕГ ПРОГРАМА ПОСЛОВАЊА ЗА ПЕРИОД 2026 - 2028. ГОДИНЕ ЈАВНИХ ПРЕДУЗЕЋА И ДРУГИХ ОБЛИКА ОРГАНИЗОВАЊА КОЈИ ОБАВЉАЈУ ДЕЛАТНОСТ ОД ОПШТЕГ ИНТЕРЕСА

ЧИЈИ ЈЕ ОСНИВАЧ АУТОНОМНА ПОКРАЈИНА ИЛИ ЈЕДИНИЦА ЛОКАЛНЕ САМОУПРАВЕ

Члан 1.

Овом уредбом ближе се утврђују елементи годишњег програма пословања за 2026. годину, односно трогодишњег програма пословања за период 2026 - 2028. године јавних предузећа и других облика организовања који обављају делатност од општег интереса чији је оснивач аутономна покрајина или јединица локалне самоуправе.

Елементи из става 1. овог члана дати су у Смерницама за израду годишњег програма пословања за 2026. годину, односно трогодишњег програма пословања за период 2026 - 2028. године јавних предузећа и других облика организовања који обављају делатност од општег интереса чији је оснивач аутономна покрајина или јединица локалне самоуправе, које су одштампане уз ову уредбу и чине њен саставни део.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-12412/2025-1

У Београду, 20. новембра 2025. године

В Л А Д А

|  |  |
| --- | --- |
|  | ПРЕДСЕДНИК  проф. др Ђуро Мацут, с.р. |